Job.
25.
Hiti chun Shuh mi Bildad in adonbut in: 
Pathen hi thahat tah le kichat umtah ahin, vanho a lungmon athaneina aumsah ahi. 
Koipen in avan sepai ho asim thei dingham? Akhovah chun leiset chung pumpi asalvah hilou ham? 
Thithei mihem hi Pathen masanga nolna bei a um thei ding ham? Numeija konna pengdoh mihem hi thengsel thei ding ham? 
Pathen hi lhathah sanga loupijo ahin ahshi ho sangin jong aha vah joi. 
Tekah pi dingin mihem tehi than tobangbep ahi. Eiho hi than ho sanga lhasam jo ihiuve. 
