La Bu.
23.
Yahweh Pakai chu akelngoi keima eiching pa ahi, keiman lhah samna neiponge. 
Aman hamhing dumlah lah a kelngoi bangin eikicholdo sahjin, kilinglouhel twiveina pang dungah eipuilei. 
Yahweh Pakaiyin katha akiledoh ji. Amintheng khohsahna jalin lamdih lang jenga eipuilen ahi. 
Thim jin napen phaicham palgalkai jonglehng keima kichaponge, ajeh chu nangman naum jingin nateng gol le namoljol chun neihongin neilhamon jinge. 
Ka melmate masangtah jenga jong nangin kaneh ding ankong neiluipeh in, naphat theina thao ka lujangah neinupeh in kadon ding khonjong phatthei na aletset in ahi. 
Tahbeh in phatna le hepinan kahinkho lhung keiya eijui jingding ahi, chuleh keijong tonsot na Yahweh Pakaiyinn sunga kachenjing ding ahi. 
