La Bu.
87.
Moltheng chunga chun Yahweh Pakai tundohsa khopi chu aum'e. 
Aman Jerusalem khopi hi Israel khopi dang ho sangin angailu joi. 
O Pathen Pathen khopi, nangma chung chang ahi itibang thuloupi tahtah kisei a hitam! 
Keima eiheho lah a hin, Egypt le Babylon chule Philistine leh Tyre chuleh gamla tah Ethiopia jong kasimtha e. Amaho hi Jerusalem khomite ahitaove. 
Jerusalem chung chang a hitia hi kisei ding ahi, “amijousen nammi hina a thaneina chu akipapi cheh uve”, chule hatchungnung ama tah in khopi chu phatthei aboh ding ahi. 
Yahweh Pakaiyin chitin namtin hi ajihlut teng, aseiding, “amaho jouse hi Jerusalem khomite ahitaove” atiding ahi. 
Mipi ho chun theile amut'uva la asahdiu, “Kahinkho hung kipat nahi Jerusalem ahi” atidiu ahi. 
